गणतंत्र दिवस की सभी को शुभकामनाएं और बरसों पहले किसी कार्यक्रम के लिये लिखी हुई ये कविता आज भारत के संविधान को समर्पित   आज़ाद जहां तन है और मन स्‍वतंत्र है  ये जन का है ये मन का है ये गण का तंत्र है जनता का है जनता के ही द्वारा रचा गया  जनता के लिये संविधान ये लिखा गया  सबसे बड़े गणतंत्र का है संविधान ये  मानों स्‍वयं विधाता के हाथों दिया गया  ये कोटि-कोटि जनता के प्राणों का मंत्र है  आज़ाद जहां तन है और मन स्‍वतंत्र है  ये जन का है ये मन का है ये गण का तंत्र है सोने के अक्षरों से लिखा संविधान है  जिससे जुड़ी हुई हमारी आन बान है  हम क्‍यों न करें गर्व फिर ऐसी किताब पर  जिसमें लिखा है देश ये सबसे महान है  अनेकता में एकता रखने का मंत्र है  आज़ाद जहां तन है और मन स्‍वतंत्र है  ये जन का है ये मन का है ये गण का तंत्र है  तरही मुशायरा अब धीरे धीरे अपने समापन की ओर आ रहा है ।